DOI: 10.14457/tu.the.2019.278
title: แผนธุรกิจโรงแรมสำหรับกลุ่มชายรักชาย (เกย์)

description: เนื่องจากปัจจุบัน มีกลุ่มเพศทางเลือกโดยเฉพาะกลุ่มชายรักชาย (เกย์) มีจำนวนมากยิ่งขึ้นประกอบกับมีกำลังซื้อสูงเนื่องด้วยไม่มีภาระทางครอบครัวที่ต้องแบกรับ จึงมีสิทธิที่จะเลือกซื้อสรรหาสินค้าและบริการที่สามารถตอบสนองความต้องการของตนเองได้อย่างเต็มที่ ประกอบกับปัจจุบันประเทศไทยเป็นประเทศที่เปิดเสรีด้านทางเพศโดยเฉพาะกลุ่มชายรักชาย (เกย์) เมื่อเทียบกับประเทศภายในภูมิภาคใกล้เคียงกัน ดังนั้น จึงได้มีกลุ่มชายรักชาย (เกย์) นิยมมาท่องเที่ยวเมืองไทยในช่วงเทศกาลสำคัญ หรือช่วงวันหยุดยาว ประกอบกับการจัดกิจกรรมเทศกาลดนตรีที่ตอบสนองกลุ่มชายรักชาย (เกย์) โดยเฉพาะ ทำให้ประเทศไทยกลายเป็นหนึ่งในจุดหมายในการพักผ่อนของกลุ่มชายรักชาย (เกย์) ในภูมิภาคนี้ ดังนั้น ผู้จัดทำแผนธุรกิจดังกล่าว เล็งเห็นความสำคัญของกลุ่มนี้ ซึ่งมีกำลังซื้อสูง ขนาดตลาดที่กำลังเติบโตอย่างต่อเนื่อง พร้อมกับการเปิดเสรีทางเพศทางเลือกของประเทศไทย จึงก่อให้เกิดแผนธุรกิจโรงแรมสำหรับกลุ่มชายรักชาย (เกย์) ซึ่งจะเป็นโรงแรมที่มุ่งตอบสนองกลุ่มเป้าหมายนี้โดยเฉพาะ โดยภายในแผนธุรกิจนี้จากการวิเคราะห์สภาพแวดล้อมภายใน ภายนอกที่แสดงให้เห็นว่า มีปัจจัยแรงบวกเป็นอย่างมากที่จะก่อให้เกิดโรงแรมสำหรับกลุ่มชายรักชาย (เกย์) อาทิ การใช้จ่ายของกลุ่มเป้าหมาย พฤติกรรมการท่องเที่ยวของกลุ่มนี้ การเปิดเสรีทางการเพศในไทย การส่งเสริมจากภาครัฐบาลในการท่องเที่ยว และผู้จัดทำเป็นกลุ่มนี้ซึ่งมีเครือข่ายภายในกลุ่มเป็นจำนวนมาก เป็นต้น ในแผนธุรกิจนี้จะประกอบไปด้วยเรื่องการจัดการทางการตลาด ที่มีกลุ่มเป้าหมายหลักคือ กลุ่มชายรักชาย (เกย์) ที่ชื่นชอบการปาร์ตี้ และมีกำลังซื้อสูง ซึ่งผ่านจากการสำรวจตลาดเชิงลึกจากกลุ่มเป้าหมาย โดยมีตำแหน่งทางการตลาดที่รวบรวมอำนวยความสะดวกสบายให้แก่เกย์ที่ชื่นชอบการสังสรรค์ โดยมีบริการไว้อย่างครบวงจรสำหรับเกย์ชื่นชอบการสังสรรค์ เพื่อให้พบปะเพื่อนใหม่ พร้อมทั้งในแผนการตลาดจะรวบรวมรูปแบบการให้บริการ การตกแต่ง การสร้างบรรยากาศ ทั้งห้องพัก และสิ่งอำนวยความสะดวก ที่มุ่งตอบโจทย์กลุ่มเป้าหมายโดยตรง พร้อมทั้งแนวทางการสื่อสารที่มุ่งเน้น ความภาคภูมิใจในสิ่งที่ตนเองเป็น ตามจุดยืนทางการตลาด พร้อมทั้งแนวทางการจัดการความเสี่ยงของแผนการตลาดที่จะเกิดขึ้น ส่วนของด้านปฏิบัติการภายในแผนธุรกิจจะรวบรวมแผน แนวทางการจัดการให้การบริการแต่ละจุดทั้งห้องพักและสิ่งอำนวยความสะดวก สร้างความพึงพอใจให้แก่ผู้ใช้บริการมากที่สุด อาทิ การเข้าพักโรงแรม การใช้บริหารออนเซน ฟิตเนส สถานบันเทิง และร้านอาหาร โดยในแผนมีการหาแนวทางในการเชิญชวนผู้ประกอบการมีความสามารถโดยเฉพาะในด้านต่างมาร่วมกันจัดการ ต้องการให้แต่ละบริการนั้น ๆ เกิดประสิทธิภาพตอบสนองผู้เข้ามาใช้บริการอย่างสูงสุด และเพื่อลดภาระงานที่ไม่ถนัดของโรงแรมฯ ในการบริหารจัดการ อาทิ ผู้ประกอบการสถานบันเทิง ออนเซน ฟิตเนส และร้านอาหาร โดยการแบ่งรายได้ระหว่างโรงแรมฯ และผู้ประกอบการดังกล่าว นอกจากนี้ยังตระหนักถึงการจัดสิ่งแวดล้อมและผู้มีส่วนได้ส่วนเสียจากโรงแรมสำหรับกลุ่มชายรักชาย (เกย์) อย่างรอบด้านเพื่อให้โรงแรมยืนหยัดได้อยู่อย่างยั่งยืน โดยในส่วนนี้ได้รวมการจัดการด้านทรัพยากรบุคคล การสรรหา การตอบแทน และการพัฒนาบุคลากร นอกจากนี้ยังรวมถึงแนวทางการจัดการความเสี่ยงจากด้านการปฏิบัติการทั้ง คุณภาพการให้บริการ ปัญหาด้านทรัพยากรบุคคล และส่วนอื่น ๆ ที่เกี่ยวข้องนอกจากนี้แนวทางการจัดการทางการเงินของโรงแรมสำหรับกลุ่มชายรักชาย (เกย์) จะประกอบด้วยสมมุติฐานรายได้ รายจ่าย งบรายรับรายจ่าย งบกระแสเงินสด พร้อมทั้งการวิเคราะห์อัตราผลตอบแทนทั้งการลงทุน ทั้งในรูปแบบกรณีปกติ กรณีที่ดี และกรณีที่แย่ ภายใน 5 ปีแรกหลังจากการสร้างโรงแรมเสร็จ โดยการพยากรณ์ทางการเงินการเข้าใช้บริการห้องพักและสิ่งอำนวยความสะดวกภายในโรงแรม ทั้งในช่วงยอดนิยมในการท่องเที่ยว (High Season) และช่วงไม่นิยมในการท่องเที่ยว (Low Season)